ddrg/super_eurlex huggingface dataset:
(3)

Olles uurinud kõiki muid rahalisi võimalusi, et reageerida ettenägematule olukorrale, mis on tekkinud pärast 2014. aastaks mitmeaastase finantsraamistiku maksete ülemmäära kehtestamist 2013. aasta veebruaris, näib vajalik võtta kasutusele ettenägemata kulude varu, et täiendada Euroopa Liidu 2014. aasta üldeelarves ette nähtud maksete assigneeringuid, ületades maksete ülemmäära.
5)

Lisatakse järgmine artikkel: „Artikkel 10b Projektiüksus 1. ELi sõjalisel missioonil on projektiüksus liikmesriikide või kolmandate riikide rahastatavate ning missiooni eesmärkidega kooskõlas olevate ja mandaadi täitmist toetavate projektide kindlaksmääramiseks ja rakendamiseks. 2. Kui lõikest 3 ei tulene teisiti, on ELi missiooni ülem volitatud kasutama liikmesriikide või kolmandate riikide rahalist panust, et rakendada projekte, mille puhul on leitud, et need täiendavad järjekindlal moel ELi sõjalise missiooni teisi tegevusi. Sellisel juhul sõlmib ELi missiooni ülem kõnealuste riikidega kokkuleppe, millega reguleeritakse eelkõige kolmandate osapoolte esitatud kaebuste lahendamise korda seoses kahjuga, mida ELi missiooni ülem on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei saa panustavad riigid pidada liitu või kõrget esindajat vastutavaks ELi missiooni ülema tegevuse või tegevusetuse eest kõnealustelt riikidelt saadud vahendite kasutamisel. 3. Projektiüksusele kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.”
(9)

Praegu kehtivate otsustega 2009/563/EÜ, 2009/564/EÜ, 2009/578/EÜ, 2010/18/EÜ, 2011/263/EL, 2011/264/EL, 2011/382/EL ja 2011/383/EL kehtestatud ökoloogiliste kriteeriumide ning nende kriteeriumidega seotud hindamis- ja kontrollinõuete asjakohasust ja sobivust on hinnatud. Kuna praegu kehtivad, eespool loetletud otsustega kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded on veel läbivaatamisel, on asjakohane pikendada kõnealuste ökoloogiliste kriteeriumide ning nende kriteeriumidega seotud hindamis- ja kontrollinõuete kehtivusaega. Kuna läbivaatamisprotsessid on eri etappides, tuleks otsuses 2009/563/EÜ sätestatud ökoloogiliste kriteeriumide ning nende kriteeriumidega seotud hindamis- ja kontrollinõuete kehtivusaega pikendada kuni 31. detsembrini 2015 ning otsustes 2009/564/EÜ, 2009/578/EÜ, 2010/18/EÜ, 2011/263/EL, 2011/264/EL, 2011/382/EL ja 2011/383/EL sätestatud ökoloogiliste kriteeriumide ja nende kriteeriumidega seotud hindamis- ja kontrollinõuete kehtivusaega tuleks pikendada kuni 31. detsembrini 2016.
(9)

Põhja-Iirimaal on 93 % põllumajandusmaast rohumaa. Rohumaad omavate põllumajandusettevõtete maast kasutatakse 42 % selle kogupindalast ekstensiivselt, loomkoormus on seal alla 1 loomühiku hektari kohta, väetiseid kasutatakse vähe, 37 % maad on kasutusel põllumajanduse keskkonnaprogrammide raames ja vaid 24 % on kasutusel intensiivpõllumajandusmaana, kus loomühikuid on hektari kohta 2 või rohkem. 5 % maast kasutatakse põllukultuuride jaoks. Keemiliste väetiste keskmine kasutus rohumaal on 79 kg lämmastikku ja 5 kg fosforit hektari kohta.
(3)

Ameerika Ühendriigid on loetletud otsuse 2007/777/EÜ II lisa 2. osas sellise kolmanda riigina, mille territooriumi teatavatest osadest on olenevalt kõrge patogeensusega linnugripi puhangute esinemisest lubatud liitu importida ja liidust läbi vedada kaubasaadetisi, mis on saadud kodulindudest, tehistingimustes peetavatest uluklindudest ja looduslikest uluklindudest. Kõnealust piirkondadeks jaotamist tunnistati otsusega 2007/777/EÜ, mida on muudetud komisjoni rakendusotsusega (EL) 2015/252 (3) pärast kõrge patogeensusega linnugripi puhanguid Oregoni ja Washingtoni osariigis. Otsuses 2007/777/EÜ on sätestatud, et Oregoni ja Washingtoni osariigi haigusest mõjutatud piirkondadest pärit kaupu lubatakse liitu tuua pärast otsuse 2007/777/EÜ II lisa 4. osas sätestatud eritöötlemisviisi „D” (edaspidi „töötlemisviis D”) kohast töötlemist.
(6)

Komisjon on koostöös Ungariga need meetmed läbi vaadanud ja leidnud, et liikmesriigi pädeva asutuse kehtestatud kaitse- ja järelevalvetsoonide piirid on piisavalt kaugel ettevõttest, kus haiguspuhang kinnitust leidis.
(3)

Mõned liidu õigusaktid ja eeskirjad ei ole enam asjakohased ja need tuleks seepärast lisast välja jätta, samal ajal kui on vastu võetud mõned uued liidu õigusaktid ja eeskirjad ja olemasolevate muudatused ning need tuleb lisasse kaasata.
(2)

Otsuse 2007/777/EÜ II lisa 1. osas on kirjeldatud nende kolmandate riikide piirkondi, mille suhtes on kõnealuste kaupade toomisel liitu kehtestatud piirangud selleks, et kaitsta loomade tervist, ja kus kohaldatakse piirkondadeks jaotamist. Kõnealuse lisa 2. osas on sätestatud loetelu nendest kolmandatest riikidest ja riikide osadest, kust lubatakse kõnealuseid kaupu liitu tuua tingimusel, et kaupa on töödeldud vastavalt kõnealuse lisa 4. osas sätestatule.
(8)

Konkreetselt võib EKP-l esineda vajadus suhelda riiklike asutustega, liidu institutsioonidega, järelevalveasutustega ja haldusorganitega kolmandates riikides seoses järgmisega: a) EKPSi toetus liidu üldisele majanduspoliitikale aluslepingu artikli 127 lõike 1 alusel; b) EKPSi kaasabi krediidiasutuste usaldatavusnormatiivide täitmise järelevalve ning rahandussüsteemi stabiilsusega seotud pädevate asutuste poliitika tõrgeteta teostamisel aluslepingu artikli 127 lõike 5 alusel ja c) ülesanded, mis on EKP-le antud määruse (EL) nr 1024/2013 alusel. Eelkõige määruse (EL) nr 1024/2013 artikli 6 lõike 2 alusel on EKP ja riiklikud pädevad asutused kohustatud tegema heauskset koostööd ja vahetama teavet. EKP teeb EKPSi ülesannetes koostööd ka rahvusvahelisel tasandil. Selleks, et EKP saaks teha tulemuslikku koostööd, on oluline jätta vaba ruumi avatud ja konstruktiivsele mõtte- ja teabevahetusele nende asutuste, institutsioonide ja organite vahel. Seetõttu peaks EKP-l olema õigus kaitsta dokumente, mida vahetatakse osana koostööst riikide keskpankadega, riiklike pädevate asutustega, riiklike määratud asutustega ja muude asjaomaste asutustega.
(5)

Nõukogu on kontrollinud, et ühise seisukoha 2001/931/ÜVJP artikli 1 lõikes 4 osutatud pädevad asutused on seoses kõigi loetellu kantud isikute, rühmituste ja üksustega võtnud vastu otsused, mille kohaselt nad on osalenud terroriaktides kõnealuse ühise seisukoha artikli 1 lõigete 2 ja 3 tähenduses. Nõukogu on samuti jõudnud järeldusele, et isikute, rühmituste ja üksuste suhtes, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada selles sätestatud eripiiranguid.
(7)

Esimesse nimekirja kantud ainete kohta andmete kogumise käigus leiti mõningate kõnealuste ainete kohta täiendavaid seireandmeid. Ainete jälgimisnimekirja kandmisest loobumiseks peeti piisavaks usaldusväärsete ja ajakohastatud andmete olemasolu vähemalt nelja liikmesriigi kohta. Kui need ained loetelust välja jätta, samuti teatavad muud ained, mille mürgisus seati kahtluse alla või mille kasutamine pidi eeldatavasti lõpetatama, olid järjestuses kõige kõrgemal kohal järgmised ained: oksadiasoon, metiokarb, 2,6-ditert-butüül- 4-metüülfenool, triallaat, neli neonikotinoid-pestitsiidi, makroliidide hulka kuuluv antibiootikum erütromütsiin ning 2-etüülheksüül-4-metoksütsinnamaat. Seega tuleks kõnealused ained koos Chemical Abstracts Service'i (CASi) numbri ja ELi numbriga samuti jälgimisnimekirja kanda. Lisaks leiti, et märkimisväärset ohtu võivad endast kujutada viies neonikotinoid-pestitsiid ja kaks muud makroliidide hulka kuuluvat antibiootikumi. Samuti on kõnealuste ainete üheaegne kandmine jälgimisnimekirja põhjendatud asjaoluga, et sama toimemehhanismiga ainetel võib olla kumulatiivne mõju. Neonikotinoide ja samamoodi makroliidide hulka kuuluvaid antibiootikume peaks olema võimalik samaaegselt analüüsida, et need saaks nimekirja kanda ainerühmadena.
(6)

Kogemused näitavad, et selleks, et edastada Hiina riiklikule taimekaitseasutusele rohkem teavet puidust pakkematerjaliga seotud kinnipidamiste kohta, on vaja, et liikmesriigid teataksid ebausaldusväärsete märgiste allikate kindlakstegemise jaoks vajaliku teabe ning põhjused, miks märgist peetakse nõuetele mittevastavaks.
(1)

Ohustatud looduslike looma- ja taimeliikidega rahvusvahelise kauplemise konventsioon (CITES) („konventsioon”), millel on 178 osalisriiki, sealhulgas kõik liikmesriigid, on oluline rahvusvaheline keskkonnaalane vahend, mille eesmärk on kaitsta ohustatud looma- ja taimeliike, kontrollides rahvusvahelist kauplemist nendest liikidest isenditega.
(1)

Määrusega (EÜ) nr 1224/2009 on kehtestatud kontrolli-, inspektsiooni- ja rakendussüsteem, et tagada liidu ühise kalanduspoliitika eeskirjade järgimine. Kõnealuses määruses on sätestatud, et ELi inspektorid võivad teha kõnealuse määruse kohaselt inspektsioone liidu vetes ja liidu vetest väljaspool asuvatel liidu kalalaevadel, ilma et see piiraks rannikuliikmesriikide esmavastutust.
„Veiste laktoferriin on proteiin, mida leidub lehmapiimas. Tegemist on rauda siduva glükoproteiiniga, mille molekulmass on ligikaudu 77 kDa ja mis koosneb ühestainsast, 689 aminohappest koosnevast polüpeptiidiahelast. Veiste laktoferriini eraldatakse rasvatust piimast või juustuvadakust ioonivahetuse teel, millele järgneb mitu ultrafiltreerimisetappi. Lõpuks saadus kuivatatakse külmkuivatamise või pihustamise teel ja suured osakesed sõelutakse välja.”
(1)

Komisjoni rakendusotsuse 2011/630/EL (2) I lisas on sätestatud loetelu sellistest kolmandatest riikidest või nende osadest, kust liikmesriigid lubavad importida koduveiste spermat (edaspidi „sperma”). Selles loetelus on esitatud ka Uus-Meremaa. Kõnealuse rakendusotsuse II lisa 1. osa A jaos on sätestatud näidisveterinaarsertifikaat, mida kasutatakse sperma importimisel liitu ja sellise sperma transiidil läbi liidu juhul, kui sperma on välja saadetud samast seemendusjaamast, kus see koguti.
(2)

2014. aastal kinnitasid Eesti ja Läti sigade Aafrika katku esinemist uluksigadel ning nad on rakendanud tauditõrjemeetmeid vastavalt direktiivile 2002/60/EÜ. Selleks et kehtestada asjakohased tõrjemeetmed ning takistada taudi levikut, koostati komisjoni rakendusotsuse 2014/709/EL (2) lisas liidu loetelu suure riskiga piirkondadest. Nimetatud otsuse lisa I, II ja III osas on loetletud need piirkonnad Eestis ja Lätis, kus tuleb rakendada tauditõrjeprogramme.
(4)

Hinnates riski Läti, Leedu ja Poola loomaterviseolukorrale, tuleks arvesse võtta praeguse epidemioloogilise olukorra muutumist. Selleks et loomatervishoiualaseid tõrjemeetmeid sihipäraselt rakendada ja takistada sigade Aafrika katku levikut, samuti selleks, et vältida tarbetuid häireid liidusiseses kaubanduses ning seda, et kolmandad riigid kehtestaksid põhjendamatuid kaubandustõkkeid, tuleb muuta rakendusotsuse 2014/709/EL lisas esitatud liidu loetelu aladest, mille suhtes kohaldatakse loomatervishoiualaseid tõrjemeetmeid, ja võtta arvesse kõnealusest haigusest tingitud epidemioloogilise olukorra muutumist Lätis, Leedus ja Poolas.
Nimi Tuvastamisandmed Põhjendus Loetellu kandmise kuupäev

182. Amr Armanazi (teise nimega Amr Muhammad Najib Al-Armanazi, Amr Najib Armanazi, Amrou Al-Armanazy) Sünniaeg: 7. veebruar 1944 Süüria teadusuuringute keskuse (SSRC) peadirektor, toetas Süüria armeed sellise varustuse hankimisel, mida kasutatakse meeleavaldajate jälgimiseks ja represseerimiseks. Vastutab ka ebakonventsionaalsete relvade (sh keemiarelvade) ning nende kanderakettide väljatöötamise ja tootmise eest. Vastutav tsiviilelanikkonna vägivaldse represseerimise eest; toetab režiimi. 23.7.2014

201. Wael Abdulkarim (teise nimega Wael Al Karim) Aadress: Pangates International Corp Ltd, PO Box Sharjah Airport International Free Zone, Araabia Ühendemiraadid Al Karim for Trade and Industry, PO Box 111, 5797 Damascus, Süüria Süüria režiimile nafta tarnimisel vahendajana tegutseva, loetellu kantud üksuse Pangates International Corp Ltd tegevdirektor. Pangatesi tegevdirektorina toetab Wael Abdulkarim Süüria režiimi ja saab sellest kasu. Ta on samuti kõrgel ametikohal loetellu kantud üksuses Al Karim Group, mis on Pangatesi emaettevõtja. Tulenevalt tema kõrgest ametikohast Pangatesis ja Al Karim Groupis on ta samuti seotud nende loetellu kantud üksustega. 7.3.2015

202. Ahmad Barqawi (teise nimega Ahmed Barqawi) Aadress: Pangates International Corp Ltd, PO Box Sharjah Airport International Free Zone, Araabia Ühendemiraadid. Al Karim for Trade and Industry, PO Box 111, 5797 Damascus, Süüria Süüria režiimile nafta tarnimisel vahendajana tegutseva Pangates International Corp Ltd peadirektor ning Al Karim Groupi juht. Nõukogu on loetellu kandnud nii Pangates Internationali kui ka Al Karim Groupi. Pangatesi tegevdirektorina ja selle emaettevõtja Al Karim Groupi juhina toetab Ahmad Barqawi Süüria režiimi ja saab sellest kasu. Tulenevalt tema kõrgest ametikohast Pangatesis ja Al Karim Groupis on ta samuti seotud loetellu kantud üksustega Pangates International ja Al Karim Group. 7.3.2015
(4)

PSPP on proportsionaalne meede, et leevendada hinnamuutuste väljavaate riske, kuna see lõdvendab rahanduslikke ja finantstingimusi veelgi, k.a neid, mis on asjakohased euroala laenusaamise tingimuste osas mittefinantsettevõtetele ja majapidamistele, ning seega toetab euroala üldist tarbimist ja investeerimiskulutusi, mis aitab tagasi pöörduda 2 %st väiksema või selle lähedal oleva inflatsioonimäära juurde keskmises perspektiivis. Olukorras, kus EKP intressimäärad on madalal tasemel ning erasektori varade ostukavasid peetakse mõjukateks, kuid ebapiisavateks hinnastabiilsuse ebasoodsate riskide käsitlemisel, tuleb eurosüsteemi rahapoliitika meetmetele lisada PSPP, mis oleks suure reaalmajandusse ülekandumise potentsiaaliga instrument. Portfelli tasakaalu taastamise mõju tõttu aitab oluline PSPP ostumaht saavutada rahapoliitika eesmärki, motiveerides finantsvahendajaid suurendama likviidsuse andmist pankadevahelisel turul ja laenuandmist euroala majanduses.
(1)

Euroopa Liidu ja Monaco Vürstiriigi vahelise rahaküsimusi käsitleva lepingu (edaspidi „rahaküsimusi käsitlev leping”) artikli 11 lõikes 2 on sätestatud, et Monaco Vürstiriik kohaldab samu norme kui need, mis Prantsuse Vabariik on vastu võtnud selleks, et võtta üle krediidiasutuste tegevust ja usaldatavusnormatiivide täitmise järelevalvet ning makse- ja väärtpaberiarveldussüsteemide süsteemiriskide ennetamist käsitlevad liidu õigusaktid, mis on esitatud A lisas.
ET Euroopa Liidu Teataja L 119/25

KOMISJONI RAKENDUSOTSUS (EL) 2015/749,

7. mai 2015,

millega tunnistatakse kehtetuks otsus 2007/410/EÜ kartuli värtnaviroidi ühendusse toomist ja seal levimist takistavate meetmete kohta

(teatavaks tehtud numbri C(2015) 3023 all)

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,

ning arvestades järgmist:

(1) Kuigi komisjon on kehtestanud otsusega 2007/410/EÜ (2) takistavad meetmed, näitavad liikmesriikide poolt nimetatud otsuse kohaselt tehtud ametlikud uuringud, et kartuli värtnaviroidi esineb praegu liidus selle otsusega hõlmatud taimedel (edaspidi „asjaomased taimed”).

(2) Alates otsuse 2007/410/EÜ kohaldamisest ei ole asjaomastel taimedel kartuli värtnaviroidi sümptomeid siiski avastatud ning Euroopa Toiduohutusameti arvamuse (3) kohaselt on pospiviroidide mõju kõnealustele taimedele eeldatavalt väga väike. Peale selle ei ole kõnealuse organismi esinemine asjaomastel taimedel põhjustanud selle levimist liidus muudele kui asjaomastele taimedele.

(3) Seega on jõutud järeldusele, et otsusega 2007/410/EÜ kehtestatud meetmed ei ole piisavad asjaomastel taimedel kartuli värtnaviroidi levimise vältimiseks liidus ning puudub taimetervislik risk, mis õigustaks kõnealuste meetmete võtmist.

(4) Seetõttu tuleb otsus 2007/410/EÜ tunnistada kehtetuks.

(5) Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsus 2007/410/EÜ tunnistatakse kehtetuks.

Artikkel 2

Käesolev otsus on adresseeritud liikmesriikidele.

Brüssel, 7. mai 2015 Komisjoni nimel komisjoni liige Vytenis ANDRIUKAITIS

(1) EÜT L 169, 10.7.2000, lk 1.

(2) Komisjoni otsus 2007/410/EÜ, 12. juuni 2007, kartuli värtnaviroidi ühendusse toomist ja seal levimist takistavate meetmete kohta (ELT L 155, 15.6.2007, lk 71).

(3) EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options, EFSA Journal 2011;9(8):2330.
3)

Artikli 2a lõige 1 asendatakse järgmisega: „1. Liikmesriigid võtavad vajalikke meetmeid vältimaks, et nende territooriumile ei sisene ning seda ei läbi ÜRO Julgeolekunõukogu resolutsiooni 2127 (2013) punkti 57 kohaselt moodustatud komitee („komitee”) poolt loetellu kantud isikud, kes osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid, või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda, sealhulgas isikud, kes: a) rikuvad ÜRO Julgeolekunõukogu resolutsiooni 2127 (2013) punktis 54 ja käesoleva otsuse artiklis 1 kehtestatud relvaembargot või on kas otse või kaudselt tarninud, müünud või üleandnud relvi või nendega seotud materjali Kesk-Aafrika Vabariigis asuvatele relvastatud rühmitistele või kuritegelikele võrgustikele, või on saanud Kesk-Aafrika Vabariigis asuvate relvastatud rühmitiste või kuritegelike võrgustike vägivallategudega seotud relvi või nendega seotud materjali või tehnilist nõustamist, koolitust või abi, sealhulgas rahastamist ja finantsabi; b) tegelevad selliste tegevuste kavandamise, juhtimise või toimepanemisega Kesk-Aafrika Vabariigis, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine; c) värbavad või kasutavad lapsi Kesk-Aafrika Vabariigis toimuvas relvastatud konfliktis, rikkudes kohaldatavat rahvusvahelist õigust; d) toetavad relvastatud rühmitisi või kuritegelikke võrgustikke Kesk-Aafrika Vabariigis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel; e) takistavad humanitaarabi toimetamist Kesk-Aafrika Vabariiki või juurdepääsu humanitaarabile või selle jagamist Kesk-Aafrika Vabariigis; f) tegelevad ÜRO missioonide või rahvusvaheliste rahuvalveüksuste, sealhulgas MINUSCA, liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega; g) juhivad komitee poolt loetellu kantud üksust või on toetanud komitee poolt loetellu kantud isikut või üksust või komitee poolt loetellu kantud isiku või üksuse omanduses või kontrolli all olevat üksust või on tegutsenud tema huvides või nimel või tema juhiste kohaselt ning on loetletud käesoleva otsuse lisas.”
(2)

Otsuse 2012/490/EL rakendamise käigus on esinenud lahkuminekuid ameti poolt koostatud ühenduspunktide ülekoormamist käsitleva seirearuande avaldamise kuupäeva ja ülekandesüsteemi haldurite andmete avaldamise kuupäeva vahel. Selleks et amet saaks vajalikud andmed otsuse 2012/490/EL tõhusa rakendamise üle järelevalve teostamiseks, on vaja muuta ülekandesüsteemi haldurite andmete avaldamise ajahorisonti ja kuupäeva, millal amet peab aruande avaldama.
(3)

EKPSi põhikirja artikli 10.2 kohaselt peavad EKP nõukogu liikmed kasutama oma hääleõigust ise. See on EKP nõukogu liikmete sõltumatuse oluline osa, kuna nad on liikmed ametikohajärgselt ja neid ei saa hääletamisel asendada muu isik, v.a juhul, kui liige ei saa osaleda koosolekutel pikema aja jooksul EKPSi põhikirja artikli 10.2 tähenduses. Kui EKP nõukogu liige hääletab või esitab sisulisi märkusi, edastades selle elektrooniliselt kirjalikus EKP nõukogu otsustamismenetluses, ei pea sellega kaasnema EKP nõukogu liikme füüsiline allkiri. See on kooskõlas EKPSi põhikirja artikli 10.2 nõuetega.
(2)

Direktiivi 2001/95/EÜ artikli 3 lõike 2 teise lõigu kohaselt tuleb toode lugeda asjakohaste riiklike standarditega reguleeritavate ohtude ja ohukategooriate osas ohutuks, kui see vastab vabatahtlikele riiklikele standarditele, millega on üle võetud Euroopa standardid, mille viitenumbrid on komisjon avaldanud Euroopa Liidu Teatajas vastavalt kõnealuse direktiivi artiklile 4.
(1)

Komisjoni otsuses 2007/421/EÜ (2) on sätestatud, et energeetika ja transpordi peadirektoraat avaldab iga aasta 1. juuliks Euroopa Liidu Teatajas ajakohastatud loetelu organisatsioonidest, mis on tunnustatud vastavalt nõukogu direktiivile 94/57/EÜ (3).
(1)

Komisjoni otsusega 2014/312/EL (2) on ette nähtud üleminekuperiood siseruumi- ja välisvärvide ning -lakkide tootjatele, kelle toodetele on antud ELi ökomärgis, et neil oleks piisavalt aega viia oma tooted vastavusse läbivaadatud kriteeriumide ja nõuetega. Samas on liikmesriigid komisjonile teatanud, et toodete arvukuse ja täiendavate nõuete tõttu ei ole neil võimalik ökomärgisega tooteid selleks ette nähtud 12 kuu jooksul kontrollida. Sujuva ülemineku tagamiseks on vaja täiendavat ajavahemikku.
(4)

Määrusega (EL) nr 652/2014 on kehtestatud sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta Euroopa Liidu üldeelarvest. Artikliga 31 on ette nähtud, et liit võib rahastada ametliku kontrolli eest vastutavate pädevate asutuste personali väljaõpet, millele on osutatud määruse (EÜ) nr 882/2004 artiklis 51, et töötada välja ühtlustatud lähenemisviis ametlikule kontrollile ja muudele ametlikele toimingutele, tagamaks inimeste, loomade ja taimede tervise kõrgetasemelise kaitse. Selleks et tagada programmi „Parem koolitus ohutuma toidu nimel” rakendamine liikmesriikides, on vaja vastu võtta rahastamisotsus ning toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm 2015. aastaks.